Йоханес Бехер
Стихове за старостта

Превод от немски: Димитър Стоевски, —

chitanka.info

Кой вдъхна тая чудна сила в мене,

та нов живот аз, старецът, наченах?

Озърнах се и сам не хванах вяра —

далеч зад мен бе спряла мойта старост.

Знам: новата младеж прекрасна, здрава,

от старческата немощ ме избави;

изчезна всеки страх, от който страдах,

и станах друг — възвърнах свойта младост.

Понякога вечерното сияние

зари в нощта до утрото уханно.

Нима заря, която се разжаря

във утринната ведрина, е стара?

За мене също тъй ще се говори:

„Сред млади младостта си той повтори!“

И ще се сбъдне нявгашна прокоба,

когато кажат: „Млад отиде в гроба“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.